Diari Oficial de la Generalitat Valenciana


Sumari del DOGV 6088, del 27-08-2009 (2009/9591)

RESOLUCIÓ de 26 d'agost de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda econòmica, referent als romanents de 2007, al conveni específic de col·laboració entre el Ministeri de Ciència i Innovació i la Conselleria d'Educació de la Generalitat de la Comunitat Valenciana per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6088

Data del DOGV
:   27-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9591


Data del document
:   26-08-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * investigació científica
    * cooperació administrativa
    * administració central

RESOLUCIÓ de 26 d'agost de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda econòmica, referent als romanents de 2007, al conveni específic de col·laboració entre el Ministeri de Ciència i Innovació i la Conselleria d'Educació de la Generalitat de la Comunitat Valenciana per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2008. [2009/9591]  
El Ministeri de Ciencia i Innovació i la Conselleria d'Educació de la Generalitat de la Comunitat Valenciana han subscrit, després de la tramitació prèvia reglamentària, el 20 d'abril de 2009, l'addenda econòmica, referent als romanents de 2007, al conveni específic de col·laboració per al desenrotllament de protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3) per a l'any 2008.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1586/2009, i que figura com a annex d'esta resolució.  
València, 26 d'agost de 2009.- El director general de Relacions amb les Corts i Secretariat del Consell: Ángel Mompó Romero.  
Addenda Econòmica, referent als romanents de 2007, al conveni específic de col·laboració entre el Ministeri de Ciència i Innovació i la Conselleria d'Educació de la Generalitat de la Comunitat Valenciana per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3), per a l'any 2008   
Madrid, 20 d'abril de 2009   
Intervenen  
D'una banda, Cristina Garmendia Mendizábal, ministra de Ciència i Innovació, nomenada per al dit càrrec pel Reial Decret 436/2008, de 12 d'abril, que actua en l'exercici de les competències que té atribuïdes per l'article 12.2g) de la Llei 6/1997, de 14 d'abril, d'Organització i Funcionament de l'Administració General de l'Estat, i per la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
D'una altra, Alejandro Font de Mora Turón, conseller d'Educació, nomenat per al dit càrrec pel Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 5545 de 29.06.2007), que actua en l'exercici de les competències que té atribuïdes pel Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV núm. 5551, de 09.07.2007) i en virtut de l'Acord del Consell de data 19 de desembre de 2008.  
Les parts es reconeixen recíprocament la capacitat per a la firma d'esta addenda,   
Exposen  
Primer. El protocol general pel qual s'establix la col·laboració entre el Ministeri de Ciència i Innovació i la Comunitat Valenciana en el Programa d'Incentivació de la Incorporació i Intensificació de l'Activitat Investigadora (Programa I3), firmat en data de10 dedesembre de 2008, establix en la seua clàusula 7.3, que els romanents de fons no compromesos resultants en finalitzar cada exercici que es troben en poder de la Comunitat Valenciana continuaran mantenint la destinació específica per a la qual van ser transferits i s'utilitzaran en els següents exercicis.  
Segon. El conveni específic de col·laboració per al desenrotllament del protocol general relatiu al Programa d'Incentivació de la Incorporació i Intensificació de l'Activitat Investigadora (Programa I3), per a l'any 2007, firmat en data 28 de desembre de 2007 (BOE 3 de març de 2008, núm. 54), en la seua clàusula sèptima establix que la Comunitat Valenciana presentarà al Ministeri de Ciència i Innovació, abans de l'exercici pressupostari següent al de la transferència rebuda, una certificació amb la conformitat que la transferència ha sigut integrada en el seu propi pressupost i destinada al finançament dels objectius del Programa, detallats en el present conveni específic, així com totes les justificacions que li siguen requerides, d'acord amb el que establix la normativa vigent i en el protocol general de col·laboració.   
Així mateix, els romanents de fons podran ser aplicats a l'exercici pressupostari de l'any següent, d'acord amb el que s'establisca en el conveni específic corresponent al dit any.   
I que, per consegüent, les parts més avall firmants acorden la següent  
Addenda econòmica  
Primer. Romanents del conveni específic 2007   
Als 2 llocs de treball previstos en el conveni específic de 2007, per addenda econòmica subscrita en data 28 de desembre de 2007 es van acumular 28 llocs de treball del conveni 2006 que no van ser finançats durant la seua vigència. Com siga que s'han presentat 18 i avaluat positivament 17, queden 13 llocs de treball que no es van finançar en el conveni de 2007.  
En virtut del que disposa l'apartat 7.3 del protocol general de 10 de desembre de 2008, i pel conveni específic de 2007, estos 13 llocs de treball s'acumularan als finançables en el conveni específic de 2008, i es finançaran amb els romanents del conveni de 28 de desembre de 2007.   
Segon. Justificacions dels romanents   
La Generalitat de la Comunitat Valenciana presentarà al Ministeri de Ciència i Innovació, abans del 31 de març de l'exercici pressupostari següent, una certificació amb la conformitat que els romanents han sigut destinats al finançament dels objectius del Programa, així com totes les justificacions que li siguen requerides, d'acord amb el que s'establix en la normativa vigent i en el protocol general de col·laboració.   
I per això que s'ha exposat, les parts decidixen subscriure, en dos exemplars i a un sol efecte, la present addenda, en el lloc i la data més amunt indicats.   
La ministra de Ciència i Innovació: Cristina Garmendia Mendizábal.  
El conseller d'Educació: Alejandro Font de Mora Turón.